දිවා කාලයේ නිවෙස්වලට ඇතුළු වෙමින් එහි තිබූ රන් ආභරණ සොරකම් කළ පල්ලිකුඩා ප්‍රදේශයේ පාසල් අධ්‍යාපනය ලබන බාල වයස්කරුවන් දෙදෙනකු පුනරින් පොලිසියේ අපරාධ විමර්ෂණ අංශය මගින් අත්අඩංගුවට ගෙන අදිකරණයට ඉදිරිපත් කිරීමෙන් අනතුරුව අප්‍රේල් මස 24 වැන දින තෙක් යාපනය අරියාලේ රජයේ පාසලේ රදවා තබන ලෙස කිලිනොච්චිය දිසා මහේස්ත්‍රාත් අහමඩි ආබිදීන් මහතා නියෝග කලේය.මෙසේ රදවා තැබීමට නියෝග කෙරුණේ වයස අවු 12-14 වියේ පසුවන 4 කණුව , හෙට්ටියාතරවේලි පල්ලිකුඩා ප්‍රදේශයේ පදිංචි පාසල් සිසුන් දෙදෙනෙකි.සිද්ධිය සම්බන්ධයෙන් අධිකරණයට කරුණු දැක් වු පුනරීන් පොලීසිය අධිකරණයට කියා සිටියේ පල්ලිකුඩා ප්‍රදේශයේ පිහිටි නිවෙසකට සැකකරුවන් දෙදෙනා හොර රහසේ ඇතුළු වී එම නිවසේ තිබූ රුපියල් දෙලක්ෂ 58000ක් වටිනා පවුම් 6ක පමණ බරකින් යුතු වළලු 4ක් ගෙල බදින රන් මාලයක් අත්පළදනා දෙකක් කාන්තා මුදු 3ක් හා රුපියල් 500ක කාසි තොගයක් රැගෙන පළාගොස් ඇති බවයි.මේ නිවසේ පදිංචිව සිටි කාන්තාව දිය නෑමට ගොස් සිටි අවස්ථාවේ සැකකාර බාල වයස්කරුවන් දෙදෙනා සුනාමි කුඩාරමක් තුළ සඟවා ගිය යතුරු කැරැල්ල රැගෙන දොර විවෘත කර නිවෙසට ඇතුළු වී එහි අල්මාරියක තිබූ රන් ආභරණ තොගය හා කාසි තොගය සොරාගෙන ගොස් ඇති බව පොලිසිය අධිකරණයට දැන්වීය.සොරා ගත් සියළු භාණ්ඩ හා මුදල් පොලිසිය සොයාගෙන ගත් බවත් සැකකරුවන්ගෙන් දීර්ඝ වශයෙන් ප්‍රශ්ණ කරද්දි මීට දින දෙකකට පමණ ඉහතදීත් අසල වූ නිවෙසකට ඇතුළු වී එහි තිබූ රුපියල් 22000ක් වටිනා රන් කරාබු ජොඩුවක් හා රුපියල් 1700ක මුදලක් සොරාගත් බව ඔවුන් පැවසු බවද පොලීසිය අධිකරණයට දැන්වීය..